รายชื่อละครโทรทัศน์ทางช่อง 7HD
ละครที่กลับมาออกอากาศซ้ำ (ฉายซ้ำรอบบ่าย)

ละครออกอากาศซ้ำ (Rerun) คือละครที่เคยออกอากาศตอนกลางคืนหลังข่าวภาคค่ำ (ปัจจุบันจะนำเอาละครที่เคยออกอากาศตอนเย็นมาออกอากาศด้วย) โดยจะออกอากาศในวันธรรมดา กลุ่มเป้าหมายที่รับชมคือ คนที่พักอาศัยอยู่ในบ้านตอนกลางวัน โดยส่วนมากจะเป็นละครที่เก่าประมาณ 1 ปี - 5 ปีขึ้นไป
ปี 2533 ปรับวันออกอากาศเป็นวันอังคาร-ศุกร์ เวลา 17.20-17.50 น.
ปี 2534 (เดือนกันยายน 2534 เป็นต้นไป ปรับวันออกอากาศเป็นวันจันทร์-พุธ เวลา 15.15 น.)
ปี 2535 ผังละครรอบเช้า ทุกวันจันทร์-ศุกร์ เวลา 08:30 น. เป็นผังที่มีขึ้นมาใหม่ และผังละครรอบบ่าย ทุกวันจันทร์-พุธ เวลา 15.15 น.
ปี 2536 ผังละครรอบบ่าย ทุกวันจันทร์-อังคาร เวลา 16.45 น. (เดือนพฤศจิกายน ปรับวันออกอากาศเป็นวันอังคาร-พฤหัสบดี และในปลายปี 2536 (เริ่มที่ละครเรื่อง เชลยศักดิ์) ปรับเป็นวันจันทร์-พฤหัสบดี เวลา 15.40 น.)
ปี 2537 ผังละครรอบบ่ายปรับวันเป็นวันจันทร์-พุธ เริ่มเดือนกุมภาพันธ์ 2537 เป็นต้นไป
หลังจากละครเรื่อง ความรักของคุณฉุย อวสานแล้ว เป็นละครใหม่ที่สร้างโดยดาวเรืองสยามสตูดิโอ ของสุนันทา นาคสมภพ  ที่มาจากช่อง 9 ซึ่งเป็นละครเรื่องใหม่ทั้งสิ้น 5 เรื่อง ทำให้ช่อง 7 หยุดนำละครเก่ามาออกอากาศซ้ำตั้งแต่บัดนั้น
กลางปี 2538 ช่อง 7 สี ได้ประกาศผังละครออกอากาศซ้ำอีกครั้ง โดยออกอากาศในเวลา 15.00-16.00 น. ในระยะแรกจะนำมาออกอากาศสัปดาห์ละ 2 เรื่อง คือ วันจันทร์-พุธ 1 เรื่อง (ของกันตนา) และวันพฤหัสบดี-ศุกร์อีก 1 เรื่อง (ของดาราวิดีโอ)
ปี 2558 ทางช่อง 7 สี ได้กำหนดให้ละครออกอากาศทุกวันพฤหัสบดีและวันศุกร์ เวลา 10.15 น. หลังจากรายการชุมทางเสียงทอง สิ้นสุดการออกอากาศ หลังจากออกอากาศมาเป็นระยะเวลา 18 ปี ตั้งแต่ วัน ศุกร์ ที่ 27 มีนาคม 2558 โดยนำละคร แม่ค้า มาออกอากาศ เริ่มตั้งแต่วัน พฤหัสบดี ที่ 2 เมษายน 2558 เป็นต้นไป
เมื่อละครแม่ค้าจบ ทางช่องได้นำละครชุด ลิขิตรัก ไฟริษยา ที่ออกอากาศวันอังคาร-พุธเวลา 09.30 มาออกอากาศแทน
ละครชุด ลิขิตรัก ไฟริษยา ออกอากาศ วันจันทร์-ศุกร์ 10.15 น. - 11.30 น. เริ่ม 1 ตุลาคม 2558 ใช้ถึง 30 ตุลาคม 2558 และออกเวลา 10.30 - 11.30 2-12 พฤศจิกายน เมื่อซีรีส์จบ ทางช่องจะเอาละครมาฉายซ้ำถาวร
ละครออกอากาศซ้ำในเวลาใหม่ เริ่มเวลา 10.30 - 11.30 เริ่ม 13 พฤศจิกายน 2558 ออกอากาศวันจันทร์-ศุกร์ เริ่มด้วยละคร สาวน้อยอ้อยควั่น
แต่หลังจากละครชุดลูกผู้ชายพันธุ์ดีและชีวิตเพื่อชาติ รักนี้เพื่อเธอจบลง จะมีละครซิตคอมอาม่าอะพาร์ตเมนต์และครอบครัวเงินล้าน มาออกอากาศแทน
โดยในวันจันทร์ถึงวันพฤหัสบดี ออกอากาศเวลา 13.00-14.50 น. ส่วนวันศุกร์ ออกอากาศเวลา 13.00-13.55 น.และมีการงดออกอากาศในบางครั้ง
ตั้งแต่วัน พฤหัสบดี ที่ 1 ตุลาคม พ.ศ. 2558 ทางช่อง 7 สี มีการปรับผังรายการใหม่ โดยมีรายการใหม่ The cover เหมือนขั้นเทพ ออกอากาศเวลา 13.15 น. เริ่มวัน จันทร์ ที่ 5 ตุลาคม ทำให้ละครออกอากาศซ้ำ (ละครฉายซ้ำ) ในวันจันทร์ - วันพฤหัสบดี ออกอากาศเวลาใหม่ 13.45 น. - 15.35 น. ส่วนรายการใหม่ 7 สี ช่วยชาวบ้าน ออกอากาศวันจันทร์ - อังคาร และ รายการ กระจกหกด้าน ออกอากาศวันพุธ - พฤหัสบดี เวลา 15:45 น. - 16:00 น. วันศุกร์ออกอากาศเวลาเดิม 13.00 น. - 13.55 น.
ตั้งแต่วัน พฤหัสบดี ที่ 15 กันยายน พ.ศ. 2559 ทางช่อง 7 สี มีการปรับผังรายการใหม่ โดยมีรายการใหม่ คู่ซ่าภารกิจแซ่บ ออกอากาศทุกวันพฤหัสบดี เวลา 13.00 - 13.45 น. เริ่มวัน พฤหัสบดี ที่ 15 กันยายน ทำให้รายการ The cover เหมือนขั้นเทพ ออกอากาศ ในวันจันทร์ - พุธ เวลา 13.00 - 13.45 น. ตั้งแต่วันจันทร์ ที่ 19 กันยายน พ.ศ. 2559 วันศุกร์ ออกอากาศเวลาเดิม 13.00 น. - 13.55 น.
ตั้งแต่วันที่ 13 ตุลาคม - 13 พฤศจิกายน พ.ศ. 2559 ละครทุกเรื่องของทางสถานีงดออกอากาศ เพื่อแสดงความอาลัยต่อการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นระยะเวลา 30 วันตามมติคณะรัฐมนตรี
ตั้งแต่วัน จันทร์ ที่ 14 พฤศจิกายน พ.ศ. 2559 เป็นต้นไป ละครปู่โสมเฝ้าทรัพย์ นำมาออกอากาศแทนละครคาดเชือก โดยละครออกอากาศซ้ำในปัจจุบัน ยังไม่มีกำหนดออกอากาศเป็นการชั่วคราว
ตั้งแต่วันที่ 23 ถึง 27 ตุลาคม 2560 ทางสถานีของดการออกอากาศละคร ผักบุ้งกับกุ้งนาง (ฉายซ้ำ) ออกไปก่อนในสัปดาห์ดังกล่าว เนื่องจากสัปดาห์นั้นอยู่ในช่วงพระราชพิธีถวายพระเพลิงพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ระหว่างวันที่ 25 - 29 ตุลาคม พ.ศ. 2560 ซึ่งสถานีได้รับความร่วมมือตามคำสั่งและแนวทางการปฏิบัติในการออกอากาศรายการโทรทัศน์จาก กสทช. รวมไปถึงสื่อโฆษณาต่างๆ จากสมาคมมีเดียเอเยนซี่ และธุรกิจสื่อแห่งประเทศไทย